《李明府雪中小阅》
宋代·许棐

令君蒙雪教千兵，一点妖氛不敢生。和气旋回弓力软，寒光微映剑花明。

民居似倚银城壮，海道如铺玉簟平。入蔡归来方夜半，画堂歌管未收声。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。